તમે હજી દિલથી રોમૅન્ટિક છો કે નહીં? એવા સવાલના જવાબમાં તેઓ હસતાં-હસતાં કહે છે કે ‘મને લાગે છે કે હું રોમૅન્ટિક છું. ફિલ્મ-મેકિંગનું કાર્ય જ રોમૅન્ટિક છે. પ્રેમ એ માત્ર સ્ત્રી અને પુરુષ વચ્ચેનું સમીકરણ હોવું જરૂરી નથી. હું મારી પૌત્રીના પ્રેમમાં છું. હું મારા ફોન્સના પ્રેમમાં હોઈ શકું, કારણ કે દર બે સેકન્ડે હું ફોન જોઉં છું. આપણે બધા ફોન સાથે પરણ્યા હોઈએ છીએ. રોમૅન્સની અનેક છાયાઓ, અનેક અર્થો હોય છે.’